በህዳሴው ግድብ ላይ ጥቃት ሊፈፅሙ የነበሩ ሰርጎ ገብ ኃይሎች በፀጥታ ኃይሎች ተደመሰሱ
በህዳሴው ግድብ ላይ ጥቃት ሊፈፅሙ የነበሩ ሰርጎ ገብ ኃይሎች በፀጥታ ኃይሎች መደምሰሳቸውን የቤንሻንጉል ጉምዝ  ክልል አስታወቀ፡ራሱን የቤንሻንጉል ህዘቦች ነፃነት ግባር ብሎ የሚጠራው ቡድን አባል የሆኑት እነዚህ ሰረጎ ገብ የፀረ ሰላም ቡድኑ አባላት በሁለት ዙር መነሻቸውን ከኤርትራ በማድረግ በሰሜን ሱዳን  በኩል ወደ ቤንሻንጉል ጉምዝ ክልል በመግባት በህዳሴው ግድብ ላይ ጥቃት ለማድረስ ነው መንጌ ወደተባለችው የክልሉ ወረዳ የገቡት፡የቤንሻንጉል ጉምዝ  ክልል  የአስተዳደርና  ፀጥታ  ዘርፍ  ማስተባበሪያ ሀላፊ አቶ ዲንሳ በየነ እንዳሉት ቡድኑ ካሉት አባላት በሁለት ዙር አሰርጎ ያስገባቸው አባላቱ ናቸው የተደመሰሱት፡ቡድኑ መነሻውን  ከመንጌ ወረዳ በማድረግ የተቀናጀ ጥቃት ለማድረስ ጥረት እያደረገ ባለበት ወቅት ነው ካባለፈው ታህሳስ ጀምሮ በፌደራል ፖሊስና የፀረ ሽብር የጋራ ግብረ ኃይል ፣በመካላከያ ሰራዊትና በቤንሻንጉል ልዩ የፖሊስ ኃይል የተቀናጀ ዘመቻ በቁጥጥር ስር ለመዋል እንደቻሉ ኃላፊው ተናግረዋል፡በዘመቻው  መንጌ ወረዳ ከገቡት 21 የሰርጎ ገብ ቡድኑ አባላት ሶስቱ ወዲያውኑ ሲገደሉ፣ሁለቱ ቆስለዋል፡፡16ቱ ደግሞ በቁጥጥር ስር በማዋል ቡድኑ ሙሉ ለሙሉ መደምሰሱን አቶ ዲንሳ ተናግረዋል፡ቡድኑ ሲደመሰስ 3 የፀረ ተሽከርካሪ ፈንጅ፣17 ክላሽ፣ 33 የእጅ ቦንብ፣ አንድ ኦርቢች፣ 6 ኩምላ፣ላውንቸርና 4573 ጥይት አብሮ ተማርኳል፡ከደፈጣ ዊጊያው በፊት  ሰርጎ ገቦቹ  በገበያና እጣን በማምረት ላይ የነበሩ 6 ሰዎችን  ገድለዋል፡በቁጥጥር ስር የዋሉት ሰርጎ ገቦች  ምርመራቸው 95 በመቶ ተጠናቋል ያሉት አቶ ዲንሳ በየነ፣ምርመራቸው እንደተጠናቀቀ ለፍርድ ይቀረባሉ ብለዋል፡፡ (EBC) 